**En europeisk start for PHOENIX Pharmacy Partnership**

* **Det største nettverket for apotek-samarbeid i Europa**
* **Direkte tilgang til distribusjons- og markedsføringstjenester samt innkjøpsfordeler**
* **Allerede rundt 9 000 medlemsapotek i 15 land**

Mannheim/Lørenskog, 27. september 2016 – Med PHOENIX Pharmacy Partnership har PHOENIX, en tjenesteyter i helsesektoren, for første gang samlet alle sine bestående samarbeidsprogrammer for apotek i Europa under ett tak. Gjennom samarbeidet på tvers av landegrensene og den gode utvekslingen av kunnskap og erfaring, tilbyr PHOENIX group med sine mange nasjonale selskaper direkte tilgang til utallige distribusjons- og markedsføringstjenester samt innkjøpsfordeler.

Rundt 9 000 uavhengige apotek i tolv samarbeidsprogrammer i 15 europeiske land, profitterer allerede i dag på mulighetene som PHOENIX Pharmacy Partnership gir. De tolv merkene som allerede er godt etablert lokalt, gir de uavhengige apotekene og legemiddelindustrien flere vekstmuligheter og nytt markedspotensial i regi av det største partnerskapsprogrammet i Europa med mottoet «Din nøkkel til suksess».

«Med PHOENIX Pharmacy Partnership tilbyr vi enkeltstående apotek og legemiddelprodusenter i hele Europa skreddersydde løsninger for lokale og regionale behov», sier Oliver Windholz, konsernsjefi PHOENIX group. «Med tilstedeværelse i totalt 26 land og en årelang erfaring innen engroshandel med legemidler og innen apotekbransjen, har PHOENIX omfattende lokal markedskunnskap som vi nå samler under PHOENIX Pharmacy Partnership», forteller Windholz.

PHOENIX Pharmacy Partnership er en del av tjenesteytelsene til PHOENIX-servicemerket «All-in-One». For PHOENIX group er dette ett steg videre på veien mot å være den best integrerte tjenesteyteren i helsesektoren.

Apotek 1 setter et høyt fokus på et tett og godt samarbeid med våre leverandører. Et godt samarbeid vil sikre god kunnskapsoverføring til våre apotekansatte i veileding til riktig legemiddelbruk. Apotek 1 er også opptatt av at et samarbeid skal skape verdier for alle parter som er involvert. Apotek 1 gjennomfører årlig flere samarbeidsprosjekter der både leverandør, grossist og apotekkjede er involvert. Apotek 1 har utviklet flere nye og innovative tjenester som vil utvikle kvaliteten og kompetansen både med tanke på logistikk og kundeopplevelse. Ta gjerne kontakt med Apotek 1 i Norge for mer detaljer og muligheter.

Du finner mer informasjon om PHOENIX Pharmacy Partnership på nettsiden   
[www.phoenix-pharmacy-partnership.eu](http://www.phoenix-pharmacy-partnership.eu)

**Om Apotek 1 – www.apotek1.no**

Apotek 1 er Norges ledende apotekkjede. Kjernen for vår virksomhet er kompetanse og kvalitet. Vår ambisjon er å leve opp til vårt slagord ”Vår kunnskap- din trygghet”, i alle våre kundemøter. Apotek 1 sine kunnskapsrike medarbeidere skal gjennom sin rådgivning og oppfølging skape bedre helse og økt velvære for våre kunder. Vi har produkter og tjenester som gjør helsehverdagen enklere, og som kunde skal du være trygg på at du får riktige produkter og råd tilpasset ditt behov.

Apotek 1 er Norges største apotekkjede med en markedsandel på om lag 45 prosent. Hos oss jobber 3000 dedikerte medarbeidere. Med 336 apotek fordelt på alle landets fylker og to grossistlagre er vi godt posisjonert til å fortsette veksten og å tilby vår service og kompetanse til nye kunder og kundegrupper i hele vårt langstrakte land.

Våre apotek forhandler alle typer reseptbelagte og reseptfrie legemidler, og vi tilbyr også et bredt utvalg av kvalitetssikrede helse- og velværeprodukter til konkurransedyktige priser. Apotek 1 er landets største leverandør av legemidler pakket i multidose, samt legemidler og tjenester til kommunehelsetjenesten, blant annet legemiddelgjennomganger.

Apotek 1 er en del av Apotek 1 Gruppen AS, som også inkluderer legemiddelgrossisten Apokjeden Distribusjon. Apotek 1 Gruppen AS eies av tyske PHOENIX group.

**Pressekontakter**

Anders Dahl

Mobil: 95032540

E-post: anders.dahl@apotek1.no

Eirik Berteig Rustan

Mobil: 99341302

E-post: eirik.rustan@apotek1.no